Diari Oficial de la Generalitat Valenciana


Sumari del DOGV 6974, del 27-02-2013 (2013/1854)

RESOLUCIÓ de 12 de febrer de 2013, del director general de Farmàcia i Productes Sanitaris, sobre renúncia d'adjudicació d'autorització d'obertura de nova oficina de farmàcia concedida al municipi de Benimassot (Alacant).
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6974

Data del DOGV
:   27-02-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/1854


Data del document
:   12-02-2013

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * farmacologia

RESOLUCIÓ de 12 de febrer de 2013, del director general de Farmàcia i Productes Sanitaris, sobre renúncia d'adjudicació d'autorització d'obertura de nova oficina de farmàcia concedida al municipi de Benimassot (Alacant). [2013/1854]  
Vist l'escrit formulat per Marta María de Torre Soler, per mitjà del qual renuncia a l'adjudicació de l'autorització per a l'obertura d'una nova oficina de farmàcia al municipi de Benimassot (Alacant), i examinats els antecedents de fet següents.  
Primer. En l'annex I de la Resolució de 24 d'octubre de 2012, del director general de Farmàcia i Productes Sanitaris, per la qual es publica l'adjudicació de les autoritzacions per a l'obertura de noves oficines de farmàcia, consta que Marta María de Torre Soler és adjudicatària d'una nova oficina de farmàcia al municipi de Benimassot (Alacant), en aplicació del mòdul general.  
Segon. Marta María de Torre Soler comunica, per mitjà d'un escrit amb data 31 de gener de 2013, la seua renúncia a l'autorització necessària per a l'obertura de l'oficina de farmàcia adjudicada al municipi de Benimassot (Alacant).  
Als fets anteriors s'apliquen els fonaments jurídics següents:  
  
Primer. L'Agència Valenciana de Salut és competent per a resoldre esta sol·licitud en virtut de les disposicions del Reial Decret 278/80, de 25 de gener, sobre transferència de competències en matèria de sanitat; Llei 5/1983, de 30 de desembre, de Govern Valencià; Llei 6/1998, de 22 de juny, d'Ordenació Farmacèutica de la Comunitat Valenciana; Decret 187/2001, de 27 de novembre, del Govern Valencià, pel qual es regula l'establiment, el trasllat i la transmissió de les oficines de farmàcia; Llei 4/2005, de 17 de juny, de Salut Pública de la Comunitat Valenciana; Decret 25/2005, de 4 de febrer, pel qual s'aproven els estatuts reguladors de l'Agència Valenciana de Salut; i Decret 191/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Sanitat i es regulen els òrgans de gestió de l'Agència Valenciana de Salut.  
  
Segon. D'acord amb el que establix l'article 90 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tot interessat podrà desistir de la seua sol·licitud o, quan això no estiga prohibit per l'ordenament jurídic, renunciar als seus drets.  
La comunicació de la renúncia s'ha formulat per mitjà d'un escrit, que permet la seua constància en l'expedient, per la qual cosa és procedent acceptar per complet la renúncia i declarar conclús l'expedient.   
Vistos els fets i fonaments jurídics anteriors resolc:  
Acceptar de pla la renúncia formulada per Marta María de Torre Soler de l'adjudicació de l'autorització per a l'obertura d'una nova oficina de farmàcia al municipi de Benimassot (Alacant), declarar conclús el procediment i ordenar la inclusió de l'autorització en el pròxim procediment d'adjudicació d'autoritzacions d'obertura de noves oficines de farmàcia que es convoque.  
Que es notifique esta resolució als interessats i, al mateix temps, que es publique en el Diari Oficial de la Comunitat Valenciana, amb l'advertiment que no esgota la via administrativa i que s'hi pot interposar un recurs d'alçada davant del secretari autonòmic de l'Agència Valenciana de Salut, en el termini d'un mes comptador a partir de l'endemà de la data de la publicació en el Diari Oficial de la Comunitat Valenciana.  
  
  
València, 12 de febrer de 2013.- El director general de Farmàcia i Productes Sanitaris: José Luis Trillo Mata.